किन्नर की मौत के बाद अंतिम संस्कार बहुत ही गुप्त तरीके से किया जाता है। किन्नरों की शव यात्रा दिन के वक्त नहीं बल्कि रात के वक्त निकाली जाती है। जब भी किसी किन्नर की मौत होती है तो उसे समुदाय के बाहर किसी गैर किन्नर को नहीं दिखाया जाता। इसके पीछे किन्नरों की ऐसी मान्यता है कि ऐसा करने से मरने वाला अगले जन्म में भी किन्नर ही पैदा होगा। किन्नरों के समुदाय में शव को अग्नि नहीं देते बल्कि उसे दफनाते हैं। शव यात्रा को उठाने से पहले शव को जूते-चप्पलों से पीटा जाता है। समुदाय में किसी भी किन्नर की मौत के बाद पूरा समुदाय एक हफ्ते तक भूखा रहता है। किन्नर समुदाय भी इस तरह की रस्मों से इंकार नहीं करता है। किन्नर समाज की सबसे बड़ी विशेषता यह है कि किसी भी किन्नर की मौत के बाद ये लोग मातम नहीं मनाते हैं। इनकी मान्यता है कि मरने के बाद उस किन्नर को इस नर्क रूपी जीवन से छुटकारा मिल जाता है। इसलिए मरने के बाद ये लोग खुशी मनाते हैं। इतना ही नहीं ये लोग खुद के पैसों से दान कार्य भी करवाते हैं, ताकि फिर से उन्हे इस रुप में पैदा न होना पड़े।